CELEX: 32019D0570
Language: hu
Date: 2019-04-08 00:00:00
Title: A Bizottság (EU) 2019/570 végrehajtási határozata (2019. április 8.) az 1313/2013/EU európai parlamenti és tanácsi határozat végrehajtására a rescEU-képességekkel összefüggésben alkalmazandó szabályok megállapításáról, valamint a 2014/762/EU bizottsági végrehajtási határozat módosításáról (az értesítés a C(2019) 2644. számú dokumentummal történt) (EGT-vonatkozású szöveg.)

10.4.2019   
               
               
                  HU
               
               
                  Az Európai Unió Hivatalos Lapja
               
               
                  L 99/41
               
            
         A BIZOTTSÁG (EU) 2019/570 VÉGREHAJTÁSI HATÁROZATA
         (2019. április 8.)
         az 1313/2013/EU európai parlamenti és tanácsi határozat végrehajtására a rescEU-képességekkel összefüggésben alkalmazandó szabályok megállapításáról, valamint a 2014/762/EU bizottsági végrehajtási határozat módosításáról
         
            
               (az értesítés a C(2019) 2644. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az uniós polgári védelmi mechanizmusról szóló, 2013. december 17-i 1313/2013/EU európai parlamenti és tanácsi határozatra (1) és különösen annak 32. cikke (1) bekezdésének g) pontjára,
         mivel:
         
                     (1)
                  
                  
                     Annak érdekében, hogy az Unió jobban tudjon reagálni a természeti és az ember okozta katasztrófákra, az 1313/2013/EU határozattal létrehozott uniós polgári védelmi mechanizmus (a továbbiakban: uniós mechanizmus) megerősíti a tagállamok és az Unió közötti együttműködést és elősegíti a koordinációt a polgári védelem területén.
                  
               
                     (2)
                  
                  
                     Az 1313/2013/EU határozat meghatározza a rescEU jogi keretét. A rescEU célja az olyan kezelhetetlen helyzetekben való segítségnyújtás, amelyekben a tagállami szinten meglévő és a tagállamok által az európai polgári védelmi eszköztár céljára rendelkezésre bocsátott képességek összessége nem elegendő a hatékony reagálás biztosításához.
                  
               
                     (3)
                  
                  
                     Az elmúlt években jelentősen megnőtt Európában a kivételesen súlyos erdőtüzek száma, és ezek komoly gazdasági, környezeti és társadalmi következményekkel jártak. Különösen a 2017. és a 2018. évi erdőtüzek mutattak rá annak szükségességére, hogy fel kell készülni azokra a helyzetekre, amikor több súlyos katasztrófa sújt egyszerre több tagállamot.
                  
               
                     (4)
                  
                  
                     Az erdőtüzekkel kapcsolatos kockázat változó jellege miatt bizonyítottan hiányos az Unió szintjén a reagálási képesség. Ez a hiányosság a 2017. évi erdőtüzek kapcsán vált különösen egyértelművé, amikor az uniós mechanizmus keretében rendelkezésre bocsátott képességek elégtelennek bizonyultak a segítséget kérő országok igényeinek kielégítéséhez.
                  
               
                     (5)
                  
                  
                     Ezért az 1313/2013/EU határozat 12. cikkének (2) bekezdésével összhangban kiemelt sürgősséggel meg kell határozni a rescEU kezdeti összetételét, és az első végrehajtási határozatban ki kell mondani, hogy az a futótüzekre való reagálást lehetővé tevő légi erdőtűzoltó képességeket foglalja magában. Az 1313/2013/EU határozat 35. cikke szerinti átmeneti időszakban szükséges rugalmasság miatt a rescEU-képességek számát indikatív jelleggel későbbi végrehajtási határozatokban kell meghatározni.
                  
               
                     (6)
                  
                  
                     Az 1313/2013/EU határozat 12. cikkének (4) bekezdése szerint a rescEU részét képező légi erdőtűzoltó képességekre vonatkozó minőségi követelményeket a tagállamokkal folytatott konzultációt követően, elismert nemzetközi normák alapján kell megállapítani, amennyiben ilyen normák már léteznek. Mivel a légi erdőtűzoltó képességekkel kapcsolatban nem léteznek elismert nemzetközi normák, a légi erdőtűzoltó képességekre vonatkozó minőségi követelményeknek az európai polgári védelmi eszköztár moduljaira vonatkozó, már meglévő általános követelményeken, valamint az uniós mechanizmuson belüli gyakorlati tapasztalatokon kell alapulniuk. Ezeket a minőségi követelményeket e határozat mellékletében kell meghatározni.
                  
               
                     (7)
                  
                  
                     A költségvetési fegyelem szempontjainak érvényesítése érdekében e határozatban meg kell határozni az átmeneti időszakban a rescEU számára nyújtott uniós pénzügyi támogatás költségelemeit.
                  
               
                     (8)
                  
                  
                     A hatékony és eredményes pénzgazdálkodás elve alapján az átmeneti időszakban a rescEU-képességek számára nyújtott közvetlen vissza nem térítendő támogatást éves munkaprogram alapján kell odaítélni.
                  
               
                     (9)
                  
                  
                     Az (EU) 2019/420 európai parlamenti és tanácsi határozat (2)2019. március 21-i hatálybalépése nyomán a 2014/762/EU bizottsági végrehajtási határozatban (3) foglalt, a rendkívüli katasztrófák során felmerülő átmeneti hiányok kezelésére vonatkozó szabályok elavulttá váltak. A következetesség érdekében a 2014/762/EU végrehajtási határozat 7. fejezetét hatályon kívül kell helyezni.
                  
               
                     (10)
                  
                  
                     Az e határozatban előírt intézkedések összhangban vannak az 1313/2013/EU határozat 33. cikkének (1) bekezdése szerinti bizottság véleményével,
                  
               ELFOGADTA EZT A HATÁROZATOT:
         
            1. cikk
            Tárgy
            Ez a határozat az 1313/2013/EU határozat végrehajtására alkalmazandó szabályokat állapítja meg a következők tekintetében:
            
                        a)
                     
                     
                        a rescEU kezdeti összetétele a képességeket illetően, valamint a vonatkozó minőségi követelmények;
                     
                  
                        b)
                     
                     
                        a képességek finanszírozása az 1313/2013/EU határozat 35. cikke szerinti átmeneti időszakban.
                     
                  
         
            2. cikk
            A rescEU kezdeti összetétele
            
               (1)   A rescEU légi erdőtűzoltó képességekből áll.
            
            
               (2)   Az (1) bekezdésben említett légi erdőtűzoltó képességek magukban foglalnak:
               
                           a)
                        
                        
                           repülőgépes légi erdőtűzoltó képességeket;
                        
                     
                           b)
                        
                        
                           helikopteres légi erdőtűzoltó képességeket.
                        
                     
            
               (3)   A (2) bekezdésben említett képességekre vonatkozó minőségi követelményeket a melléklet határozza meg.
            
         
         
            3. cikk
            A rescEU-képességekre vonatkozó pénzügyi szabályok az 1313/2013/EU határozat 35. cikkével összhangban
            
               (1)   A Bizottság az éves munkaprogramban meghatározza a 2. cikkben meghatározott képességekhez való gyors hozzáférés biztosításához szükséges, az 1313/2013/EU határozat 35. cikkében említett költségekhez nyújtott közvetlen vissza nem térítendő támogatások odaítélésének kritériumait.
            
            
               (2)   Az 1313/2013/EU határozat 35. cikkében említett költségek magukban foglalják a készenléti költségeket, értelemszerűen beleértve a karbantartási költségeket is, a személyzeti költségeket, a képzési költségeket, egyaránt beleértve a repülőszemélyzet és a műszaki személyzet költségeit, a tárolási költségeket, a biztosítási költségeket, valamint a szóban forgó képességek tényleges rendelkezésre állásának biztosításához szükséges további költségeket.
            
         
         
            4. cikk
            A 2014/762/EU végrehajtási határozat módosítása
            A 2014/762/EU végrehajtási határozat 7. fejezetét el kell hagyni.
         
         
            5. cikk
            Címzettek
            Ennek a határozatnak a tagállamok a címzettjei.
         
         
            Kelt Brüsszelben, 2019. április 8-án.
            
               
                  a Bizottság részéről
               
               Christos STYLIANIDES
               
                  a Bizottság tagja
               
            
         
         
            (1)  HL L 347., 2013.12.20., 924. o.
         
         
            (2)  Az Európai Parlament és a Tanács (EU) 2019/420 határozata (2019. március 13.) az uniós polgári védelmi mechanizmusról szóló 1313/2013/EU határozat módosításáról (HL L 77. I, 2019.3.20., 1. o.).
         
            (3)  A Bizottság 2014/762/EU végrehajtási határozata (2014. október 16.) az uniós polgári védelmi mechanizmusról szóló 1313/2013/EU európai parlamenti és tanácsi határozat végrehajtására vonatkozó szabályok megállapításáról, valamint a 2004/277/EK, Euratom és a 2007/606/EK, Euratom bizottsági határozat hatályon kívül helyezéséről (HL L 320., 2014.11.6., 1. o.).
      
      
         
            MELLÉKLET
            
               A rescEU-KÉPESSÉGEKRE VONATKOZÓ MINŐSÉGI KÖVETELMÉNYEK
            
            1.   Repülőgépes légi erdőtűzoltó képességek
            
            
                        Feladatok
                     
                     
                        
                                    —
                                 
                                 
                                    Részvétel nagy kiterjedésű erdő- és más növénytüzek levegőből történő oltásában
                                 
                              
                  
                        Képességek
                     
                     
                        
                                    —
                                 
                                 
                                    Két repülőgép egyenként legalább 3 000  liter hordkapacitással, vagy egy repülőgép legalább 8 000  liter hordkapacitással (1)
                                    
                                 
                              
                                    —
                                 
                                 
                                    Képesség folyamatos munkavégzésre
                                 
                              
                  
                        Fő alkotóelemek
                     
                     
                        
                                    —
                                 
                                 
                                    Repülőgép
                                 
                              
                                    —
                                 
                                 
                                    Legalább két fő repülőszemélyzet
                                 
                              
                                    —
                                 
                                 
                                    Műszaki személyzet
                                 
                              
                                    —
                                 
                                 
                                    Földi karbantartási felszerelés
                                 
                              
                                    —
                                 
                                 
                                    Levegő-levegő és levegő-föld kommunikációt lehetővé tévő kommunikációs berendezés
                                 
                              
                  
                        Önellátási képesség
                     
                     
                        
                                    —
                                 
                                 
                                    A modul felszerelésének tárolása és karbantartása
                                 
                              
                                    —
                                 
                                 
                                    A fontosabb, elsősorban a kárterületen való koordinációért felelős partnerekkel való kapcsolattartást biztosító felszerelés
                                 
                              
                  
                        Bevethetőség
                     
                     
                        
                                    —
                                 
                                 
                                    Gyorsreagálási beavatkozás (2) esetén képesség a felajánlás elfogadása után 3 órán belüli indulásra
                                 
                              
                                    —
                                 
                                 
                                    Bevethetőség 2 000  km-es körzetben legfeljebb 24 órán belül
                                 
                              
                  2.   Helikopteres légi erdőtűzoltó képességek
            
            
                        Feladatok
                     
                     
                        
                                    —
                                 
                                 
                                    Részvétel nagy kiterjedésű erdő- és más növénytüzek levegőből történő oltásában
                                 
                              
                  
                        Képességek
                     
                     
                        
                                    —
                                 
                                 
                                    Egy helikopter legalább 3 000  liter hordkapacitással (3)
                                    
                                 
                              
                                    —
                                 
                                 
                                    Képesség folyamatos munkavégzésre
                                 
                              
                  
                        Fő alkotóelemek
                     
                     
                        
                                    —
                                 
                                 
                                    Helikopter legalább két fő repülőszemélyzettel
                                 
                              
                                    —
                                 
                                 
                                    Műszaki személyzet
                                 
                              
                                    —
                                 
                                 
                                    Vízhordó kosár vagy kioldószerkezet
                                 
                              
                                    —
                                 
                                 
                                    Egy karbantartókészlet
                                 
                              
                                    —
                                 
                                 
                                    Egy pótalkatrészkészlet
                                 
                              
                                    —
                                 
                                 
                                    Mentőcsörlő
                                 
                              
                                    —
                                 
                                 
                                    Levegő-levegő és levegő-föld kommunikációt lehetővé tévő kommunikációs berendezés
                                 
                              
                  
                        Önellátási képesség
                     
                     
                        
                                    —
                                 
                                 
                                    A modul felszerelésének tárolása és karbantartása
                                 
                              
                                    —
                                 
                                 
                                    A fontosabb, elsősorban a kárterületen való koordinációért felelős partnerekkel való kapcsolattartást biztosító felszerelés
                                 
                              
                  
                        Bevethetőség
                     
                     
                        
                                    —
                                 
                                 
                                    Gyorsreagálási beavatkozás (4) esetén képesség a felajánlás elfogadása után 3 órán belüli indulásra
                                 
                              
                                    —
                                 
                                 
                                    Bevethetőség 2 000  km-es körzetben legfeljebb 24 órán belül
                                 
                              
                  
               (1)  A Bizottság ezeket a követelményeket a légi erdőtűzoltó eszközök piacának alakulása – és különösen a pótalkatrészek beszerezhetősége – függvényében a későbbiekben felülvizsgálhatja.
            
               (2)  „Gyorsreagálási beavatkozás”: a rescEU-képesség állomáshelyéről, illetve állomáshelyére való oda- és visszautat is beleértve legfeljebb egy napig tartó beavatkozás.
            
               (3)  Az 1313/2013/EU határozat 35. cikkének alkalmazásában, amennyiben az a regionális kitettség értékelése alapján indokolt, a helikopteres légi erdőtűzoltó képességek legfeljebb három, együttesen legalább 3 000 liter hordkapacitású helikopterből is állhatnak.
            
               (4)  „Gyorsreagálási beavatkozás”: a rescEU-képesség állomáshelyéről, illetve állomáshelyére való oda- és visszautat is beleértve legfeljebb egy napig tartó beavatkozás.